ОМЎЗИШИ ПРОБЛЕМАВӢ

(усули тадқиқотӣ)

Фан: Адабиёти тоҷик

Мавзўъ: Таҳлили ғазали “Ғам махўр”-и Ҳофизи Шерозӣ

Синф: 6

Намуди дарс: омўзиши маводи нав

|  |  |
| --- | --- |
| Мақсади дарс | Натиљаҳои интизоршаванда |
| Дар ғазали “Ғам махӯр” Ҳофиз касро ба чӣ умед- вор мекунад? | Пас аз омўзиши хонанда: дар зинаи дониш: *-ғазали “Ғам махўр”-ро ифоданок хонда метавонанд;* дар зинаи фаҳмиш: *-калимаҳои душворфаҳми ғазалро шарҳ дода метавонанд;* дар зинаи истифода: *-мазмуни ғазалро гуфта метавонанд ва онро ҳифз мекунанд.* |

Масъалаҳои асосӣ: Шиносоӣ бо зиндагиномаи Хоҷа Ҳофизи Шерозӣ ва таҳлили баъзе ғазалҳои ў.

ХАРИТАИ ТЕХНОЛОГИИ ДАРС

|  |  |  |  |  |  |  |
| --- | --- | --- | --- | --- | --- | --- |
| Марҳилаҳои дарс | Фаъолияти омӯзгор | Савол ва супоришҳои истифодаша-ванда | Фаъолияти хонандагон | Методу усулҳои истифодашаванда | Намунаи робитаи мутақобила | вақт |
| Оғози дарс | Саволгузорӣ ва қайди ҷавобҳо | Саволҳо | Савол додан ва ба саволҳо ҷавоб гуфтан, аз ёд гуфтани ғазалҳо | 1)Блитс-пурсиш,2)суол ба муаллиф | Муттаҳид кардани ҷавобҳо | 10 |
| Қисми асосиии дарс: “Кашфи донишҳои нав” | 1)Ба гурӯҳҳо супориш медиҳад.2)Кори гурӯҳҳоро назорат мекунад. | 1)супориш ба гурӯҳҳо, 2)тақсими нақшҳо | 1)Ба гурӯҳҳо ҷудо мешаванд. 2)Супоришро иҷро мекунанд. 3)Баҳс мекунанд. 4)Ба саволҳо ҷавоби пурра медиҳанд. | 1)кластер,2)чаро?3)кор дар гурӯҳҳо | Муҳокима ва хулосабарорӣ | 25 |
| Анҷоми дарс: мустаҳкамкунӣ, рефлексия ва ҷамъбаст | 1)ҷамъбасти мавзӯъ,2)супориши вазифаи хонагӣ | Ҳифз намудани ғазали “Ғам махӯр” ва аз ёд намудани луғатҳо аз саҳ.96-99 | Навиштан ва аз ёд на- мудани луғатҳо ва ғазал то дарси оянда | Муҳокима  | Дохил кардани иловаҳо | 10 |

РАВИШИ ДАРС:

1.Оғози дарс Қадамҳо

Пас аз одоби саломро ба ҷо овардану сурудани суруди “Садоқат” пурсиши вазифаи хонагӣ сар мешавад. Супориши вазифаи хонагӣ: аз ёд намудани шарҳи ҳол ва ғазалҳои “Киштинишастагон”, “Пайғоми дӯст”, “Зи дасти кӯтаҳи худ зери борам” ва “Донӣ, ки чист давлат”-и Хоҷа Ҳофиз.

Яке аз писарони фаъоли синф ҳофизона ба назди тахтаи синф омада, нақши Ҳофизро мебозад. Муаллима ва боқимонда шогирдон бо усули “суол ба муаллиф” ва “блитс-пурсиш” бо Ҳофиз сӯҳбат мекунанд.

Саволҳо:

-Устод, Шумо кай ва дар куҳо таваллуд шудаед?

-Падаратон кӣ буд ва чӣ шуғл дошт?

-Номе, ки волидон ба Шумо ниҳода буданд?

-Чаро Шуморо баъдтар Ҳофиз ном бурданд?

-Давраи кӯдакии Шумо чӣ гуна гузаштааст?

-Хӯҷаине, ки Шумо дар хонааш кор мекардед, чӣ гуна шахс буд?

-Чаро Шумо ба нонпазӣ машғул шудед?

-Чанд сол доштед, ки ба нонпазӣ машғул шудед?

-Маоше, ки аз меҳнати нонпазӣ мегирифтед, ба чӣ сарф мекардед?

-Таҳсили Шумо чӣ гуна гузашт ва чанд сол давом кард?

-Чаро Шуморо Хоҷа Ҳофиз мегӯянд?

-Миқдори абёти Шумо чандаст?

-Мавзӯъҳои ашъори Шумо?

-Аз эҷодиёти худ барои мо як ғазал хонед ва ғ.

Баъди суҳбат бо муаллиф барои сарфа намудани вақт хонандагон ғазали “Киштинишастагонем”-ро дар зери оҳанги мусиқии классикӣ сароида, ғазали “Зи дасти кӯтаҳи худ зери борам”-ро бо як овоз қироат мекунанд. Ғазалҳои боқимонда низ порча-порча аз хонандагон пурсида мешавад. Баъдан хонандагон ба ду гурӯҳ тақсим шуда аз луғат саволу ҷавоб мекунанд.

2.Қисми асосии дарс

Объекти тадқиқот: Таҳлили ғазали “Ғам махӯр”-и Ҳофизи Шерозӣ

Фарзияи тадқиқот: Исбот кунед, ки омӯзиши ашъори Ҳофиз чӣ аҳамият дорад ва бо офаридани ғазали “Ғам махӯр” шоир мардумро ба чӣ умедвор мекунад?

Методҳои тадқиқот: талил, муқоиса, шарҳ ва хулосабарорӣ.

Муаллима хонандагонро ба 6 (шаш) гурӯҳ тақсим намуда, ҳар як гурӯҳро номгузорӣ мекунад: Дӯстӣ, Донишҷӯён, Ҳофиз, Толибилм, Олим, Қаҳрамон.

Дастур барои иҷрои супориш:

1.Шиносоӣ бо супориш – 1 дақ.

2.Тақсими нақшҳо ва тартиб додани нақшаи кор – 2 дақ.

3.Гузаронидани тадқиқот бо методҳои шарҳи луғатҳои китоб, муқоиса, хулосабарорӣ -7 дақ.

4.Муаррифии кори гурӯҳҳо -7 дақ.

5.Таҳлили муқоисавии кори гурӯҳҳо -8 дақиқа.

3.Робитаи мутақобила ва мустаҳкамкунӣ (7 дақ.)

Супориш барои гурӯҳҳо: хулоса аз тадқиқот, шинос шудан бо маводи назариявӣ аз китоб.

Оё медонед? Ҳофиз тахаллуси “Лисонулғайб”-ро низ дорад.

Лисонулғайб- забони ғайб, забони асрор.

Медонед, ки соли 1321 баробар аст ба асри 13 ва ғ.

4.Хулосабарорӣ ва ҷамъбаст (3 дақ.)

Вазифаи хонагӣ: Аз ёд намудани ғазали “Ғам махӯр” ва луғатҳои он (саҳ.9

9-и кит.дарсӣ).

 ҒАМ МАХӮР

Юсуфи гумгашта боз ояд ба Канъон, ғам махӯр,

Кулбаи эҳзон шавад рӯзе гулистон, ғам махӯр.

Эй дили ғамдида, ҳолат беҳ шавад, дил бад макун,

В-ин сари шӯрида боз ояд ба сомон, ғам махӯр.

Гар баҳори умр бошад, боз бар тарфи чаман,

Чатри гул бар сар кашӣ, эй мурғи хушхон, ғам махӯр.

Даври гардун гар ду рӯзе бар муроди мо нарафт,

Доиман яксон намонад ҳоли даврон, ғам махӯр.

Ҳон, машав навмед, чун воқиф наӣ аз сирри ғайб,

Бошад андар парда бозиҳои пинҳон, ғам махӯр.

Гарчи манзил бас хатарнок асту мақсад бас баид,

Ҳеҷ роҳе нест, к-онро нест поён, ғам махӯр.

Ҳофизо, дар кунҷи фақру хилвати шабҳои тор,

То бувад вирдат дуову дарси Қуръон, ғам махӯр!

 ЛУҒАТҲО (аз саҳ.99-и китоб)

1.Эҳзон – ҳузн, ғам, андӯҳ. 2.Сомон – тартиб, саранҷом. 3.Сирри ғайб – ҳар чизи нопайдо ва пинҳон, сирри илоҳӣ. 4.Баид – дур, нопадид. 5.Тарф – гӯшаю канор; нигоҳ, назар. 6.Вирд – зикр, дуо, дуохонии пай дар пайи берун аз намоз. 7.Кунҷи фақр – гӯшаи фақирӣ, кам бағалӣ, нодорӣ, фақирӣ.

 ШАРҲИ КАЛИМАҲО ДАР НАҚША

З А М И М А

Варақаи 1. “ҲОФИЗ”

Супориш. Қадамҳо:

1.Байти зеринро хонед, мазмунашро муфассал нақл кунед, шарҳи калимаҳои ишорашударо гӯед:

Юсуфи гумгашта боз ояд ба Канъон, ғам махӯр,

Кулбаи эҳзон шавад рӯзе гулистон, ғам махӯр!

1.Юсуф – номи писари Яъқуб пайғамбар.

2.Кулбаи эҳзон – киноя аз хонаи Яъқуб, ки айёми худро дар фироқи писараш Юсуф дар он ҷо ба ғаму андӯҳ мегузаронд.

3.Гулистон – боғчаи гул, гулбоғ.

2.Мавзӯъҳои ашъори Ҳофизро номбар кунед.

-Мавзӯъҳои ашъори Ҳофизи Шерозӣ гуногунанд: тараннуми ишқу муҳаббат, дӯстиву рафоқат, растқавливу поктинатӣ, манзараҳои табиати дилангез, ғанимат донистани умр ва амсоли инҳо.

3.Дар бораи таронаҳои “Ғарибӣ” ва “Ғарибнома” маълумот диҳед.

-Таронаҳои “Ғарибӣ” ва “Ғарибнома”-ҳо навъи суруданд, ки дар мавзӯи бекасиву танҳоӣ, ғарибиву ҷудоӣ эҷод гардидаанд:

Мусулмонон дар ин шаҳри шумоем,

Ғарибу бекасу беошноем.

Чилимро пур кунед баҳри мусофир,

Ки имшаб инҷаву фардо куҷоем?!

Варақаи 2. “ДОНИШҶӮЁН”

Супориш. Қадамҳо:

1.Байти зеринро ифоданок хонед, мазмунашро мухтасар нақл кунед, калимаҳои ишорашударо шарҳ диҳед:

Эй дили ғамдида, ҳолат беҳ шавад, дил бад макун,

В-ин сари шӯрида боз ояд ба сомон, ғам махӯр!

1.Сари шӯрида – сари пуршӯр, сари савдоӣ.

2.Сомон – тартибу саранҷом, интизом.

2.Хоҷа Ҳофиз чанд сол ба таҳсили илм машғул шудааст?

- Ба қавли худаш Хоҷа Ҳофиз чил сол ба таҳсили илм машғул шудааст. Таҳсили дурудароз шояд аз он сабаб бошад, ки падараш ҳангоми тифл будани ӯ аз олам гузаштааст ва ӯ имконият пайдо накард, ки таҳсилро мунтазам давом диҳад.

3.Ибни Ямини Фарюмадӣ кай ва дар куҷо таваллуд шудааст?

- Ибни Ямини Фарюмадӣ соли 1286 дар деҳаи Фарюмади вилояти Хуросон таваллуд шудааст.

Варақаи 3. “ТОЛИБИЛМ”

Супориш. Қадамҳо.

1.Байти зеринро ифоданок хонед, мазмунашро нақл кунед ва калимаҳои ишорашударо шарҳ диҳед:

Гар баҳори умр бошад, боз бар тарфи чаман,

Чатри гул бар сар кашӣ, эй мурғи хушхон, ғам махӯр!

Тарф – гӯшаю канор; нигоҳ, назар.

Чаман – гулзор; сайргоҳ; боғу бӯстон.

Чатр – соябон.

2.Номи аслии Ҳофизро гӯед. –Шамсиддин Муҳаммад.

3.Чӣ хел ҳикояҳоро ҳикояҳои тамсилӣ мегӯянд?

- Ҳикояҳои тамсилӣ чунин ҳикояҳоеанд, ки дар онҳо ҳайвонҳо мисли одамон суҳбат (сухан) мекунанд. Намунаҳо: “Тӯтинома”-и Зиёуддини Нахшабӣ, “Баҳориёт”-и Сайидои Насафӣ.

Варақаи 4. “ДӮСТӢ”

Супориш. Қадамҳо:

1.Байти зеринро ифоданок хонед, мазмунашро нақл кунед, калимаҳои ишорашударо шарҳ диҳед:

Даври гардун гар ду рӯзе бар муроди мо нарафт,

Доиман яксон намонад ҳоли даврон, ғам махӯр!

1.Даври гардун – гардиши осмон, ҳаракати доимии фалак; дунё, рӯзгор.

2.Яксон – ба як вазъ, ба як ҳолат, ба як қарор.

3.Даврон – замон, аҳд; мавсим, фасл, ҳангом.

2.Ҳофизи Шерозӣ кай ва дар куҷо вафот кардааст?

- Ҳофизи Шерозӣ соли 1389 дар Шероз вафот кардааст.

3.Муаллифи “Ҷомеъ-ул-ҳикоёт” кист?

-Муаллифи “Ҷомеъ-ул-ҳикоёт” Муҳаммад Авфии Бухороист.

 Ҳикоят

Афлотунро гуфтанд:

- Чӣ гӯйӣ, ки ҳаргиз ғамгин набошӣ?

Гуфт:

- Дил дар чизе набандам, ки аз дасти ман биравад.

Варақаи 5. “О Л И М”

Супориш. Қадамҳо.

1.Байти зеринро хонда мазмунашро нақл кунед ва калимаҳои ишора-шударо шарҳ диҳед.

Ҳон, машав навмед, чун воқиф наӣ аз сирри ғайб,

Бошад андар парда бозиҳои пинҳон, ғам махӯр.

1.Ҳон – огоҳ бош, бохабар бош, ҳуш дор!

2.Воқиф – огоҳ, бохабар, ҳолдон, донанда.

3.Сирри ғайб – ҳар чизи нопайдо ва пинҳон, сирри илоҳӣ.

2.Чаро таҳсили Ҳофиз дурудароз шуд?

-Таҳсили дурудароз шояд аз он сабаб бошад, ки падараш ҳангоми тифл будани ӯ аз олам гузаштааст ва ӯ имконият пайдо накард, ки таҳсилро мунтазам давом диҳад.

3.”Насиҳат-ул-мулук” асари кист?

-“Насиҳат-ул-мулук” аз Абуҳомид Муҳаммад Ғазолӣ буда, асари муҳи-му арзишмандест дар бораи ахлоқ, сиёсату назарияи давлатдорӣ ва ҳуқуқ.

Варақаи 6. “ҚАҲРАМОН”

Супориш. Қадамҳо.

1.Байтро ифоданок хонед, мазмунашро нақл кунед, калимаҳои ишорашу-даро шарҳ диҳед:

Гарчи манзил бас хатарнок асту мақсад бас баид,

Ҳеҷ роҳе нест, к-онро нест поён, ғам махӯр.

Ҳофизо, дар кунҷи фақру хилвати шабҳои тор,

То бувад вирдат дуову дарси Қуръон, ғам махӯр!

1.Баид – дур, нопадид.

2.Кунҷи фақр – гӯшаи фақирӣ, нодорӣ, камбғалӣ, нодорӣ.

3.Хилват – танҳоӣ, ҷойи холӣ аз бегонагон.

4.Қуръон – китоби муқаддаси дини Ислом.

2.Достони “Хайр ва Шар” тар таркиби кадом асари Низомии Ганҷавист?

-Достони “Хайр ва Шар” дар таркиби “Ҳафт пайкар”-и Низомии Ган

а